ชงแน่! “สุพัฒนพงษ์” เตรียมเสนอมาตรการ ศก.ชุดใหม่ เข้า ครม. 21 มิ.ย.นี้
สุพัฒนพงษ์ พันธ์มีเชาว์ ถก 4 ฝ่ายหารือแนวทางการช่วยเหลือประชาชนในช่วงที่ราคาน้ำมันปรับเพิ่มสูงขึ้น  เตรียมชงแพ็คเกจมาตรการใหม่เข้า ครม. 21 มิ.ย.นี้
สุพัฒนพงษ์ พันธ์มีเชาว์ ถก 4 ฝ่ายหารือแนวทางการช่วยเหลือประชาชนในช่วงที่ราคาน้ำมันปรับเพิ่มสูงขึ้น  เตรียมชงแพ็คเกจมาตรการใหม่เข้า ครม. 21 มิ.ย.นี้
15 มิ.ย. 2565

ผู้สื่อข่าวรายงานว่า การะชุมร่วมมือ 4 ฝ่าย หารือมาตรการแบ่งเบาภาระค่าครองชีพประชาชนรอบใหม่เมื่อวานนี้ (14 มิ.ย. 2565) ที่มีนายสุพัฒนพงษ์ พันธ์มีเชาว์ รองนายกรัฐมนตรี และรัฐมนตรีว่าการกระทรวงพลังงาน เป็นประธาน โดยมีนายอาคม เติมพิทยาไพสิฐ รัฐมนตรีว่าการกระทรวงการคลัง, นายดนุชา พิชยนันท์ เลขาธิการสภาพัฒนาการเศรษฐกิจและสังคมแห่งชาติ หรือ สศช., นางสาวชญาวดี ชัยอนันต์ ผู้อำนวยการอาวุโส ฝ่ายบริหารการสื่อสารองค์การ ธนาคารแห่งประเทศไทย (ธปท.)​ นายกฤษฎา จีนะวิจารณะ ปลัดกระทรวงการคลัง นายกุลิศ สมบัติศิริ ปลัดกระทรวงการพลังงาน นายพรชัย ฐีระเวช ผู้อำนวยการสำนักงานเศรษฐกิจการคลัง (สศค.)​ และนายวิศักดิ์ วัฒนศัพท์ ผู้อำนวยการสำนักงานกองทุนน้ำมันเชื้อเพลิง เข้าร่วมหารือโดยที่ประชุม ได้ใช้เวลา 1 ชั่วโมง 30 นาที
จากนั้น นายสุพัฒนพงษ์ กล่าวหลังการประชุมว่า ขณะนี้ได้ข้อสรุปถึงมาตรการที่จะออกมาช่วยเหลือเพิ่มเติมแล้ว โดยให้แต่ละหน่วยงานไปสรุปอีกครั้ง เพื่อเสนอให้ที่ประชุม ครม. พิจารณาอนุมัติในวันอังคารที่ 21 มิ.ย.นี้เพื่อให้ทันการประกาศใช้ในเดือนก.ค.นี้ ขณะที่แหล่งที่จะใช้ในการดำเนินมาตรการ ได้ให้กระทรวงการคลังไปสรุปอีกครั้ง แต่ขอยืนยันว่ามีแหล่งเงินที่จะนำมาใช้แน่นอน
สำหรับมาตรการช่วยเหลือค่าครองชีพของประชาชนที่ที่จะสิ้นสุดในเดือนมิถุนายนนี้มี 10 มาตรการ ได้แก่
1.เพิ่มเงินให้ผู้ถือบัตรสวัสดิการแห่งรัฐ เพื่อซื้อก๊าซหุงต้ม 100 บาทต่อ 3 เดือน จำนวน 3.6 ล้านคน
2.ให้ส่วนลดซื้อก๊าซหุงต้ม เดือนละ 100 บาท สำหรับผู้ค้าหาบเร่ แผงลอย ที่ถือบัตรสวัสดิการแห่งรัฐ
3.ช่วยค่าน้ำมันแก๊สโซฮอลล์ 250 บาทต่อเดือน ในกลุ่มมอเตอร์ไซต์รับจ้าง
4.ตรึงราคาขายก๊าซเอ็นจีวี 15.59 บาทต่อกิโลกรัม
5.แท็กซีมิเตอร์ โครงการลมหายใจเดียวกัน ซื้อก๊าซแอลพีจี 13.62 บาทต่อกิโลกรัม
6.ลดค่าไฟ (เอฟที) ​22 สตางต์ (สต.)​ ต่อหน่วย ให้กับผู้ใช้ไฟฟ้าไม่เกิน 300 หน่วยต่อเดือน ช่วงเดือนพ.ค.-ส.ค. 2565
7.ตรึงราคาน้ำมันดีเซลไว้ที่ลิตร 35 บาท และช่วยออกครึ่งหนึ่งของที่เกิน 30 บาท
8.ใช้กองทุนน้ำมันเชื้อเพลิง ดูแลราคาก๊าซหุงต้มไม่ให้ปรับขึ้นสูงเกินไป
9.ลดเงินสบทบนายจ้างลูกจ้าง ม.33 จาก 5% เหลือ 1%
10.ลดเงินสบทบ ม.39 จาก 9% เหลือ 1.9% และม.40 เหลือ 42-180 บาทต่อเดือน